Amazon sayyoramizning kamida 95 foiz yuzasida internetga kirishni ta’minlash uchun 3236 ta sun’iy yo‘ldoshni orbitaga uchirmoqchi. Project Kuiper nomli ushbu tizim butun dunyo bo‘ylab hamjamiyatlarni birlashtirish uchun internetga yuqori tezlikdagi kirishni ta’minlashga chorlangan. Bu uzoq muddatli loyiha davomida Amazon rahbari Jyeff Bezos kompaniyaning qarashlarini qo‘llab-quvvatlovchi tashkilotlar bilan hamkorlik qilishni rejalashtirmoqda. Amazon sun’iy yo‘ldoshlar qachon uchirilishi va loyiha qiymati haqidagi axborotni oshkor qilmagan. Shunga o‘xshash tizimlarni AQShning SpaceX va Britaniyaning OneWeb kompaniyalari yaratishni rejalashtirmoqda.